
**Тема: Фразеологизмнар**

***Кагыйдәне һәм мисалларны күчереп языгыз:***



* Фразеологик сүзтезмәләр бердәм, тотрыклы була.
* Фразеологик сүзтезмәләрдәге сүзләр арасына башка сүзләрне куеп булмый.
* Алар бербөтен мәгънәне аңлаталар
* Күчерелмә мәгънәдә булалар.
* Аларны бер сүз белән алыштырып була.
* Ике яки берничә сүздән торалар.
* Туры тәрҗемә итеп булмаганда идиомалар дип аталалар.
* Алар сөйләмне матурлау ,баету өчен кирәк.

*Мисал: Курку басты-курыкты*

*Ашыккан ашка пешкән-ашыгу,кызулану*

*Тамагыңны ныгыт-аша*

*Борчак пешми- килешмибез*


*Керфек какмаган-йокламаган*

*Энә төртерлек тә урын юк-тыгыз.*

***Күнегү 1. Җөмләләрне күчереп языгыз. Һәр җөмләдә фразеологизмнарның астына сызыгыз, аларны нинди бер сүз белән алыштырып була икәнне уйлагыз.***

1. Азат куян йөрәк булып чыкты.
2. Аның күңелен курку басты.
3. Ашыккан ашка пешкән, диләр.
4. Вакытың булса, тамагыңны ныгыт.
5. Безнең алар белән борчак пешми.
6. Мин ике көн керфек какмаган.
7. Вокзалда энә төртерлек тә урын юк иде.
8. Артурның Гүзәлгә күзе төште.

***Күнегү 2. Күнегүне язмача эшләгез.***

**

***Күнегү 3. Җәя эчендәге сүзләр урынына фразеологизмнарны куярга (дәфтәрләрдә)***

1. Бүген дәрестә (көлеп) утыручылар булмады.
2. Кызы вакытында кайта алырмы дип (бочыла) әнисе.
3. “Мин татар телен (бик яхшы беләм)”, - диде Алсу.
4. Камил (бик тиз генә) кроссвордны чишеп ташлады.
5. Дәү әтием (эшсез) йөрүчеләрне бер дә яратмый.
6. Суган әчесеннән кечкенә кыз (йөзенә ризасызлык билгеләре чыкты).
7. Фәрит бер дә (җавапка аптырамый).
8. Көзен агачтан сары яфрак коелып, аларның (куркытты).

***Күнегү 4. Шигырьне укыгыз, фразеологизмнарны табыгыз. (телдән эш)***

Мин көнне ничек үткәрдем?

Бармакка бармак сукмадым,

Ахры, сул аяктан тордым.

Урын-җирне дә җыймыйча,

Мәктәпкә китеп бардым.

Борыным салынган иде,

Очрады, ярый, җан дустым.

Күңел күтәрелде бераз,

“Исәнме!”, дип, кулын кыстым.

Без икәүдән – икәү генә –

Яттан шигырь сөйләп бардык.

Көне буе баш күтәрми,

Җиң сызганып белем алдык.

Судан коры чыктым бүген:

Сорадылар – җавап бирдем.

Сүзгә кесәгә кермичә,

Матур итеп сөйли белдем.

Тел очында торган җавап,

“Эһ” дигәнче, башка килде.

Сүзне сүзгә ялгый белдем.

Алдым шулай яхшы билге.

Башым күккә тия язды,

Борын күтәрмәдем ләкин.

“5” ле алгач, кәеф яхшы,

Ал да гөлгә әйләнде көн.

Очып кына кайттым өйгә,

Әниемнең мин уң кулы.

Бөтен савыт-сабаларны

Ялт иттерде үскән улы!

Шайтан аяк сындырырлык

Иде йокы бүлмәсендә.

Трай тибеп эш чыкмас, дип,

Гөл иттердем һәммәсен дә!

***Күнегү 5. Тестның җавапларын табыгыз:***

**Баш әйләнә –**

а) голова идет кругом;

б) даю голову на отсечение;

в) ломать голову.

**Кулга кул тотынып -**

а) горит в руках;

б) сидеть сложа руки;

в) рука об руку.

**Борын салындыру –**

а) задирать нос;

б) вешать нос;

в) зарубить на носу.

**Телеңне йотарсың –**

а) язык чешется;

б) язык проглотишь;

в) язык заплетается.

**Авызына су капкан –**

а) воды не замутить;

б) воды в рот набрал;

в) водой не разольешь.

**Бармак аша карау –**

а) смотреть сквозь пальцы;

б) вокруг пальца обводить;

в) пальчики оближешь.

**Йөрәк туктап калу –**

а) сердце не лежит;

б) с легким сердцем;

в) сердце замирает.

**Башта җил уйнау –**

а) посыпать голову пеплом;

б) ветер в голове;

в) хвататься за голову.

**Уртак тел табу –**

а) распускать язык;

б) тянуть за язык;

в) найти общий язык.

**Кул җитми –**

а) не покладая рук;

б) руки не доходят;

рука не поднимается.

**Өй эше: А4 форматына фразеологизмда язылган вакыйганы рәсем итеп төшерегез (3 фразеологизмга рәсем ясагыз ) һәм киләсе дәрескә алып килегез.**

*Мисал өчен:*

